Nordøyan naturreservat

Nordøyan naturreservat er et naturreservat og ramsarområde ved øygruppa Nordøyan i Nærøysund kommune, Trøndelag. Området ble vernet for å «bevare et egenartet øy- og skjærgårdsområde, der botaniske, zoologiske og geologiske elementer, så vel på land som i sjø, bidrar til å gi området dets særpreg», som del av en større verneplan i 2003.

Verneområdet består av to soner med øyer og holmer vest for kulturminneområdet Sør-Gjæslingan.  Området har stor naturfaglig verdi. Spesiell verdi knytter seg til området som hekkebiotop for sjøfugl. Sørøyan naturreservat ligger like sørøst for dette.

Området ble i 2013 utpekt til ramsarområde som et av ti delområder i Vest-Vikna kystlandskap.

 Referanser 

 Eksterne lenker 

 Verneforskriften hos Lovdata
 Nye verneområder for sjøfugl, nrk.no 19.12.2003
 De norske ramsarområdene hos ramsar.org

Kategori:Ramsarområder i Norge
Kategori:Verneområder opprettet i 2003
Kategori:Naturreservater i Trøndelag
Kategori:Verneområder i Nærøysund